Fotojamlanma: Jahon yulduzlari hamda ularga tegishli xususiy orollar

Mashhurlarning haqiqatan boy ekanliklari ularning 100 ming dollarlik soat, Bentley yoki tennis kortini sotib olishida deb o‘ylaysizmi? Ulardan ayrimlarining puli shunchalik ko‘pki, hatto xususiy orol sotib olishga ham yetadi.
Hech qachon tugamaydigan ta’til, faqatgina sizga tegishli bo‘lgan tropik orolni bir tasavvur qilib ko‘ring-a? Ko‘plab taniqli shaxslar bu orzuni allaqachon ro‘yobga chiqarishga ulgurgan.
Nikolas Keyj

Nikolas Keyj – isrofgarchiligi bilan tanilgan aktyor. U sakkizoyoq, timsohlardan tortib, dinozavrlarning bosh suyagigacha sotib oladi. 2006-yilda aktyor Bagam orollari arxipelagidagi Leaf Key nomli orolni 3 million dollarga sotib oldi. Ehtimol, aynan shu yerda u o‘zining hayratomuz kolleksiyasidan bahra olayotgandir.

Eddi Merfi

2007-yilda dunyoning eng ko‘p haq to‘lanadigan aktyorlaridan biri deya tan olingan Eddi Merfi Bagamadagi Rooster Key orolini 15 million dollarga sotib olgan. Hozirda Merfining boyligi 85 million dollarga baholanmoqda.

Feyt Hill va Tim MakGrou

Musiqachilar Feyt Hill va Tim MakGrou nafaqat oilaviy hayotda, balki san’atda ham baxtga erishdi. Er-xotinning umumiy kapitali 165 million dollarga baholangan, shuning uchun ular 2006-yilda Bagam orollarida o‘z shaxsiy oroliga ega bo‘lishda qiyinchilikka uchramagan.

Riki Martin

Livin’La Vida Loca qo‘shig‘i bilan butun dunyoga tanilgan Riki 2008-yilda Braziliyaning Angra-dus-Reys kurorti yaqinidagi orolning egasi bo‘lgan. Orol 8 million dollarga sotilgan.

Mel Gibson

Mel Gibson Fiji arxipelagidagi Mango orolini Tokio korporatsiyasidan 9 million dollarga sotib olgan. Gibson kurortni rivojlantirish niyatida emas, aksincha orolning bor go‘zalligini saqlab qolmoqchi xolos.

Selin Dion 

Selin Dion tropik orolni o‘z mamlakatida topdi. Kvebekdagi Il Ganon orolini sotib olib, unda ajoyib qasr qurdi. Ammo bir muncha vaqt o‘tgach, uni 29,7 million dollarga sotdi.

Shakira

Eng muvaffaqiyatli bu qo‘shiqchi allaqachon 220 million dollar egasi bo‘lishga ulgurgan. Uning albomlari dunyo bo‘ylab mashhur. Shakira Bonds Key orolini 6 million dollarga sotib olgan. U negadir kurortni rivojlantirish rejasini hozirga qadar amalga oshirmadi.

Stiven Spilberg 

Stiven Spilberg muvaffaqiyatli kinorejissorlardan biri. “Musofir”, “Yo‘qolgan kema reydlari”, “Qo‘lingdan kelsa, meni tut” kabi filmlarni suratga olgan. Spilberg o‘zi va oilasi dam olishi uchun Portugaliyaning Madeyra arxipelagidagi orolni sotib olgan.

Leonardo Di Kaprio

“Titanik”, “Qonli olmos”, “Omon qolgan” kabi filmlar yulduzi Leonardo Blekadaro Key oroliga 2,4 million dollar to‘lagan. Kapitali 245 million dollarga teng bo‘lgan kishi uchun bu shunchaki xarajatdir. Aktyor orolda ekologik toza dam olish maskani qurishni rejalashtirmoqda.

Jay-Z va Beyons 

Jay-Z va Beyons ko‘pincha bir-birlariga ajoyib sovg‘alar ulashadi. Turmush o‘rtog‘iga Otalar kunida 40 million dollarga samolyot va Bagam orollaridan 3 million dollarlik orol sotib olgan.

Kim Kardashyan va Nort Uest 

Kim Kardashyan va Nort Uest – shou-biznesdagi eng ko‘p muhokama qilinadigan shaxslardan biri. 2014-yilda qizi uchun Avstraliyadagi Toshbaqa orolini sotib olgan.

Jonni Depp

Jonni Depp Gollivuddagi eng taniqli va ko‘p daromad topadigan aktyorlardan biri. U 400 million dollar evaziga ikkita orol sotib olishga qaror qildi. 2004-yilda 3,6 million dollarga Bagam orollaridagi Little Halls Pond Key egasi bo‘lgan. Oroldagi 6 ta plyajga do‘stlari va farzandlari nomi berilgan. 2015-yilda Depp Egey dengizidagi qarovsiz orolni 4,2 million yevroga sotib olgan.

 Taniqli shaxslarga tegishli eng qimmatbaho uylar (foto)